**Nacrt**

**Sisačko-moslavačka županija**, S. i A. Radića 36, 44000 Sisak, OIB: 82215698659, koju zastupa župan Ivan Celjak, mag. iur., (u daljnjem tekstu: Županija)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa, OIB: \_\_\_\_\_\_\_\_\_\_\_ koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik)

zaključili su dana \_\_\_\_\_\_\_\_\_\_\_\_\_\_\_ 2025. godine

**UGOVOR**

**o dodjeli bespovratne novčane potpore za sufinanciranje razvoja lovstva**

**na području Sisačko-moslavačke županije za 2025. godinu**

**UVODNE ODREDBE**

Članak 1.

Ovim Ugovorom Županija i Korisnik uređuju međusobna prava i obveze u vezi dodijeljene bespovratne novčane potpore koju je Županija dodijelila Korisniku kao lovoovlašteniku za lovište broj: III/\_\_\_\_\_\_\_, temeljem Odluke župana o dodjeli bespovratnih novčanih potpora za sufinanciranje razvoja lovstva na području Sisačko-moslavačke županije za 2025. godinu, KLASA: \_\_\_\_\_\_\_\_\_, URBROJ:\_\_\_\_\_\_\_\_\_ od \_\_\_\_\_\_\_\_ 2025. godine.

**PREDMET UGOVORA**

Članak 2.

 Županija daje, a Korisnik prihvaća bespovratnu novčanu potporu koja se može isključivo koristiti za provedbu Mjere/a \_\_\_\_\_\_\_\_\_\_, te Aktivnosti \_\_\_\_\_\_\_\_\_\_\_\_ (u daljnjem tekstu: Mjera/e).

Obrazac prijave koji je Korisnik dostavio prijavljujući se na Javni poziv za sufinanciranje razvoja lovstva na području Sisačko-moslavačke županije za 2025. godinu (u daljnjem tekstu: Javni poziv) sastavni je dio ovog Ugovora i čini njegov privitak.

Ugovorne strane su suglasne da odgovornost za realizaciju provedbe Mjere/a u cijelosti preuzima Korisnik.

Županija ne snosi odgovornost, potpunu niti djelomičnu, za štete proizašle iz bilo kojih aktivnosti, poslova i /ili radnji Korisnika u okviru sufinanciranja i realizacije provedbe Mjere/a.

**IZNOS SUFINANCIRANJA I PLAĆANJE**

Članak 3.

Mjera/e se sufinancira/ju u iznosu od \_\_\_\_\_\_\_\_€ (slovima: \_\_\_\_\_\_\_\_\_\_\_\_ eura), osiguranih u Proračunu Sisačko-moslavačke županije za 2025. godinu i projekcije za 2026. i 2027. godinu („Službeni glasnik Sisačko-moslavačke županije“, broj 23/24, 4/25 i 10/25), na poziciji R-2546-01. Županija se obvezuje dodijeljenu bespovratnu novčanu potporu isplatiti na račun Korisnika, IBAN\_\_\_\_\_\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_ banke, najkasnije trideset (30) dana od dana sklapanja ovog Ugovora.

**NAMJENA SREDSTAVA I RAZDOBLJE PROVEDBE**

Članak 4.

Bespovratna novčana potpora iz članka 3. ovog Ugovora može se koristiti isključivo za provedbu Mjere/a za koju/e su dodijeljena sukladno uvjetima Javnog poziva i prema Obrascu prijave Korisnika.

Korisnik može sredstva bespovratne novčane potpore koristiti do kraja 2025. godine, a prihvatljivi troškovi su oni koji su nastali u razdoblju od 1. listopada 2024. godine do 31. prosinca 2025. godine.

**IZVJEŠĆIVANJE**

Članak 5.

 Korisnik se obvezuje o provedbi aktivnosti i utrošku bespovratne novčane potpore izvijestiti Županiju podnošenjem Izvještaja o namjenskom korištenju bespovratne novčane potpore dodijeljene na temelju Javnog poziva za sufinanciranje razvoja lovstva na području Sisačko-moslavačke županije za 2025. godinu (u daljnjem tekstu: Izvještaj) u roku od trideset (30) dana od završetka aktivnosti za Mjeru za koju je dodijeljena bespovratna novčana potpora, a najkasnije do 31. siječnja 2026. godine, uz koji prilaže dokaze o utrošku sredstava (račune, izvode o plaćanju, fotodokumentaciju i dr.) kojim izvješćuje o ostvarenim učincima utrošenih sredstava bespovratne novčane potpore.

Ukoliko je Korisnik priložio neistinitu dokumentaciju ili se utvrdi da je nenamjenski utrošio bespovratnu novčanu potporu ili nije utrošio dobivenu bespovratnu novčanu potporu ili nije podnio Izvještaj ili nije pravdao dobivenu bespovratnu novčanu potporu u potpunosti ili nije stavio oznaku vidljivosti, istu mora vratiti u županijski proračun u roku od petnaest (15) dana od dostave pisane obavijesti uz zakonom propisane zatezne kamate.

U slučaju da je Korisnik priložio neistinitu dokumentaciju ili je bespovratnu novčanu potporu utrošio nenamjenski ili nije utrošio bespovratnu novčanu potporu u rokovima utvrđenim Odlukom o sufinanciranju razvoja lovstva na području Sisačko-moslavačke županije za 2025. godinu (u daljnjem tekstu: Odluka) biti će isključen iz svih županijskih potpora u narednih pet (5) godina.

 U slučaju da Korisnik nije podnio Izvještaj u utvrđenom roku iz Odluke ili nije stavio oznaku vidljivosti sukladno članku 16. Odluke biti će isključen iz svih županijskih potpora u naredne dvije (2) godine.

Izvještaj iz stavka 1. ovog članka dostavlja se na propisanom Obrascu Sisačko-moslavačke županije koji je sastavni dio Javnog poziva (Obrazac 5).

**OBVEZA OSIGURANJA JAVNOSTI I VIDLJIVOSTI**

Članak 6.

Korisnik bespovratne novčane potpore dužan je poduzeti potrebne mjere kako bi javnosti učinio dostupnom činjenicu da je Županija davatelj bespovratne novčane potpore za provedu Mjere 1. (samo za Aktivnosti 1.1., 1.2. i 1.3.) radi osiguranja javnosti i vidljivosti trošenja javnih sredstava, postavljanjem oznake vidljivosti prema konceptu koji se nalazi u privitku Uputa za prijavitelje uz Javni poziv.

**NADZOR I KONTROLA**

Članak 7.

 Sisačko-moslavačka županija kao davatelj bespovratne novčane potpore nakon dobivanja Izvještaja provesti će kontrolu utroška namjenski iskorištenih bespovratnih novčanih potpora te po potrebi obaviti kontrolu na terenu, a Korisnik bespovratnih novčanih potpora dužan je isto omogućiti.

Nadzor provodi Upravni odjel za poljoprivredu, ruralni razvoj, zaštitu okoliša i prirode, o čemu sastavlja Zapisnik o kontroli na licu mjesta.

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije aktivnosti koje onemogućuju izvršenje ovog Ugovora, kako bi se eventualno ugovorile izmjene i/ili dopune ovog Ugovora, ukoliko se isto utvrdi opravdanim.

**ZAVRŠNE ODREDBE**

Članak 8.

Izmjene i dopune ovog Ugovora da bi bile valjane moraju biti u pisanom obliku.

Ugovorne strane suglasne su eventualne nesuglasice u provedbi ovog Ugovora rješavati sporazumno, a ukoliko to ne bude moguće, spor će iznijeti pred stvarno nadležni sud u Sisku.

Članak 9.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija.

KLASA: \_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Za Sisačko-moslavačku županiju Za Korisnika

Župan Odgovorna osoba Korisnika

 Ivan Celjak, mag. iur. Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_